21. ΒΑΣΙΛΙΚΟΝ ΔΙΑΤΑΓΜΑ  της 20 Ιουν./4 Ιουλ. 1946  Περί καταργήσεως της παρά τω Υπουργείω  Δημοσίας Τάξεως Δ/σεως Προσωπικού  Οπλιτών και Πολιτικών Υπαλλήλων και  Χωροφυλακής και μετονομασίας της  Διευθύνσεως Προσωπικού Αξιωματικών και  Ανθυπασπιστών Χωροφυλακής.  Έχοντες υπ’ όψιν τας διατάξεις: 1)Του Α.Ν. της 7  Ιουν.1935 «περί Οργανισμού Χωροφυλακής» ως  ετροποποιήθη και συνεπληρώθη δια  μεταγενεστέρων Νόμων, 2)Του Α.Ν. υπ’ αριθ.638  της 1.11.1945 «περί συστάσεως Υπουργείου  Δημοσίας Τάξεως και θέσεως Πολιτικού  Υφυπουργού παρά τω Υπουργείω Εθνικής  Οικονομίας», 3)Του άρθρ.5 του Α.Ν. υπ’αριθ.655  της 10.11.45 «περί αρμοδιότητος και οργανώσεως  του Υπουργείου Δημοσίας Τάξεως» και 4)Την υπ’  αριθμ.232 από 29.5.1946 γνωμοδότησιν του  Συμβουλίου Επικρατείας.  Προτάσει του Ημετέρου επί της Δημοσίας Τάξεως  Υπουργού, αποφασίζομεν και διατάσσομεν:  Άρθρ.1ον.-Η Διεύθυνσις Προσωπικού Οπλιτών  και Πολιτικών Υπαλλήλων Χωροφυλακής παρά τω  Υπουργείω Δημοσίας Τάξεως καταργείται.  Η παρά τω αυτώ Υπουργείω Διεύθυνσις  Προσωπικού Αξιωματικών και Ανθυπασπιστών  Χωροφυλακής, μετονομάζεται εις Διεύθυνσιν  Προσωπικού Χωροφυλακής.  Άρθρ.2ον.-Η αρμοδιότης της καταργουμένης  Διευθύνσεως Προσωπικού Οπλιτών και Πολιτικών  Υπαλλήλων Χωροφυλακής, μεταβιβάζεται εις την  Διεύθυνσιν Προσωπικού Χωροφυλακής.  Εις τον αυτόν Υπουργόν ανατίθεμεν την  δημοσίευσιν και εκτέλεσιν του παρόντος Δ/τος.    